Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 2326

4. Ha Korea meg is engedi a területén tartózkodó személyek és a bárhol tartózkodó állampolgárai számára azt, hogy pénzügyi szolgáltatásokat vásároljanak a másik Fél határokon átnyúló olyan pénzügyi szolgáltatóitól, amelyek a másik Fél területén találhatók, ez az engedély nem jelenti azt, hogy Korea köteles engedélyezni az ilyen szolgáltatók számára azt, hogy Korea területén működjenek vagy üzletszerző tevékenységet folytassanak. Korea meghatározhatja, hogy e kötelezettségvállalás alkalmazásában mit tekint „működésnek” és „üzletszerző tevékenységnek”, feltéve hogy e meghatározások összeegyeztethetők a Korea által a pénzügyi szolgáltatások határokon át történő nyújtásával kapcsolatban vállalt kötelezettségekkel.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes